Author: agenda0
Company: agenda

Predkladacia správa

	Úloha vyplynula z prerokovania materiálu "Návrh prístupov na vypracovanie návrhu štátneho rozpočtu na rok 2002" na úrovni vlády SR dňa 25. januára 2001 (úloha B.5.) 

	Ministerstvo financií k plneniu tejto úlohy pristúpilo z hľadiska neprekročenia rozpočtových výdavkov zo strany rozpočtových kapitol tak z hľadiska konkrétneho roka, ako aj z hľadiska zabezpečenia rozpisu limitov stanovených vládou v rámci prípravy návrhu štátneho rozpočtu.

	Analýza príčin prekračovania limitov výdavkov ukázala, že väčšina je spôsobená nedostatočným plnením úloh, ktoré sa správcom rozpočtových kapitol ukladajú v rámci príslušných uznesení vlády. Nadväzne na túto skutočnosť aj návrh opatrení smeruje dvoma základnými smermi:

	- zamerať činnosť kontrolných orgánov na plnenie úloh z uznesení vlády, ktoré podmieňujú dodržanie rozpočtových limitov na úrovni rezortov,

	- pri tvorbe rozpočtu zvýrazniť agregovaný prístup k rozpočtovaniu výdavkov kapitoly a následné zvýšiť zodpovednosť správcu rozpočtovej kapitoly za neprekročenie a dodržanie agregovaného limitu výdavkov rozpočtovej kapitoly.

	Vzhľadom na krátky časový priestor, ktorý vyčlenila vláda na predloženie materiálu, muselo ministerstvo financií uplatniť skrátené pripomienkové konanie.